San Cristóbal de La Laguna

San Cristóbal de La Laguna (ofte berre kalla La Laguna) er ein by og ein kommune nord på øya Tenerife i provinsen Santa Cruz de Tenerife på Kanariøyane. Byen er er den tredje største i øygruppa og den nest største på øya. Han er ein del av forstadane til Santa Cruz de Tenerife. Det historiske senteret i La Laguna vart innskrive på verdsarvlista til UNESCO i 1999. 

Universitetet i La Laguna ligg i byen og har om lag 30 000 studentar. Desse vert ikkje medrekna i folketalet i byen. La Laguna vert rekna som det kulturelle senteret på Kanariøyane. 

Økonomien er føretaksbasert medan jordbruk dominerer den nordaustlege delen av byen. Dei urbane områda dominerer dei sentrale og sørlege områda. Turisme dekkjer nordkysten. 

 Historie 
mini|venstre|San Cristóbal de La Laguna i 1880
mini|venstre|Casa Montañez
Slaget ved Aguere vart utkjempa her i 1494. Byen vart grunnlagd mellom 1496 og 1497 av Alonso Fernández de Lugo og dette var hovudstaden på øya fram til heile øya var erobra. Kystområda vart seinare plyndra av sjørøvarar. Universitetet i La Laguna vart grunnlagd i 1701. 

Nedgang i folketal og økonomi på 1700-talet førte til at hovudstaden vart flytta til Santa Cruz de Tenerife i 1723. Santa Cruz har sidan vore hovudstad på Tenerife.

 Kjelder 
 Denne artikkelen bygger på «San Cristóbal de La Laguna» frå ,  den 4. november 2009.  


 Bakgrunnsstoff 

 Kart over Tenerife 
 Heimeside
 Kart over San Cristóbal de la Laguna

Kategori:Verdsarv i Spania
Kategori:Busetnader grunnlagde i 1490-åra
Kategori:Skipingar i 1496
Kategori:Turisme i Spania
Kategori:Byar på Kanariøyane
Kategori:Tenerife